
Nr. 22/421


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind acordarea de  despăgubiri celor care au constituit  depozite  la Casa de Economii şi Consemnaţiuni CEC – S A în vederea achiziţionării de autoturisme Dacia înainte de 01 noiembrie 1990, cu care comisia noastră a fost sesizată în fond cu adresa Biroului Permanent nr.PL.x 495  din 20 iunie 2007.
	PREŞEDINTE,

Aurel Gubandru

RAPORT

asupra proiectului de Lege privind acordarea de  despăgubiri celor care au constituit  depozite  la Casa de Economii şi Consemnaţiuni CEC – S A în vederea achiziţionării de autoturisme Dacia înainte de 01 noiembrie 1990

Cu adresa nr.PL.x 495 din 20 iunie 2007, Biroul Permanent, conform art.95 din Regulamentul Camerei Deputaţilor, republicat, a sesizat,  pentru examinare şi avizare în fond, Comisia pentru buget, finanţe şi bănci, cu proiectul de Lege privind acordarea de  despăgubiri celor care au constituit  depozite  la Casa de Economii şi Consemnaţiuni CEC – S A în vederea achiziţionării de autoturisme Dacia înainte de 01 noiembrie 1990.
La întocmirea raportului s-a avut în vedere avizul Consiliului Legislativ. Guvernul nu susţine propunerea legislativă.

Prezenta propunere legislativă are ca obiect de reglementare acordarea de despăgubiri celor care au constituit  depozite  la Casa de Economii şi Consemnaţiuni CEC – S A în vederea achiziţionării de autoturisme Dacia înainte de 01 noiembrie 1990.

Propunerea legislativă face parte din categoria legilor ordinare, potrivit art. 76 din Constituţia României, republicată.

La lucrările comisiei au participat  ….  deputaţi, din totalul de 27 membri ai comisiei.

Raportul comisiei a fost adoptat cu majoritate de voturi.

Propunerea legislativă a fost respinsă de Senat în şedinţa din data de 18 iunie  2007.

 Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor.
In urma dezbaterii propunerii legislative în şedinţa din data de 29.08.2007, comisia propune Plenului Camerei Deputaţilor respingerea acesteia deoarece in Monitorul Oficial nr. 357/25 mai 2007 a fost publicată Legea nr. 146 din 23 mai 2007 privind despăgubirea persoanelor fizice care au constituit depozite la Casa de Economii si Consemnaţiuni C.E.C. – S.A. in vederea achiziţionării de autoturisme Dacia, cu acelaşi obiect de reglementare.                                                      
 Potrivit acestui act normativ, persoanelor îndreptăţite a fi despăgubite li se vor acorda, in termen de un an de la intrarea in vigoare a Legii,  titluri de stat cu maturitate intre 1 si 2 ani.
	PREŞEDINTE,

Aurel Gubandru
	SECRETAR,

Radu Cătălin Drăguş


Expert parlamentar

Rosu Gica

